पहले लोग पलाश या ढाक के पत्ते पर भोजन भी करते थे। मैं पलाश के लि‍ए सोचते चली जा रही कि‍ देखा एक छोटी-सी काली चि‍ड़ि‍या बार-बार उड़ान भरती और फि‍र पलाश की डाल पर आकर बैठ जाती। कोयल की तरह बि‍ल्कु‍ल काली, मगर कोयल नहीं थी यह। इसे राँची और आसपास के क्षेत्र में छोटानागपुरि‍या में ढेंचुआ कहते हैं। यह एक बहादुर पक्षी मानी जाती है। कहते हैं कि यह कौवों और चील तक को दूर खदेड़ देती है। इस पक्षी के घोंसले के आसपास सुरक्षा के हि‍साब से और भी छोटी चि‍ड़ियाँ अपने घोसले बनाती है। मराठी फि‍ल्म '' फैंड्री'' में भी इस चि‍ड़ि‍या को देख सकते हैं आप।